દેખાતા ચહેરા પાછળ કેટલાય પડો વચ્ચે ઢંકાયીને સાચા અસ્તિત્વને સંકેલીને એક ખૂણામાં બેઠો હોય છે માણસ જેને ખરેખર ઈશ્વરે બનાવીને મોકલ્યો હતો. પણ ઈશ્વરની બનાવેલી આ દુનિયામાં જીવવા માટે પોતાની જરુરિયાત,સમયની માંગ અને વ્યક્તિના સાથ ના હિસાબ થી એ પોતાને બનાવતો ગયો. પરંતુ એક સમય અને પરિસ્થિતિ એવી પણ આવે છે જયાં માણસ પોતે પહેરેલા આ દરેક ચહેરાને ઉતારીને એ ખુલ્લો પડે છે પોતાનુ સામે જ એ પોતે બની શકે છે. એ જે ખરેખર એને ભગવાને બનાવ્યો હતો. માણસની પોતાના સુધી પહોંચવાની આ સફર બહુ જ મુશ્કેલ હોય છે. પોતાના સ્વીકારની, પોતાને શોધવાની, પોતાને ઓળખવાની આ સફરની મંજીલ દરેક માણસ મેળવી નથી શકતો. કોઈની આ સફર કયાંક અટકી જાય છે તો કોઈકની આ સફર માત્ર શોધમાં જ ચાલ્યા કરે છે લોકો કહે છે બીજાને સમજવા મુશ્કેલ છે પણ હું માનું છું ત્યાં સુધી માણસે પોતાની જાતને જાણવી, ઓહખવી અને સમજવી વધારે મુશ્કેલ છે.